CELEX: 32013R0709
Language: lt
Date: 2013-07-24 00:00:00
Title: 2013 m. liepos 24 d. Komisijos įgyvendinimo reglamentas (ES) Nr. 709/2013, kuriuo iš dalies keičiamas Reglamentas (ES) Nr. 717/2010 dėl tam tikrų prekių klasifikavimo Kombinuotojoje nomenklatūroje

25.7.2013   
            
            
               LT
            
            
               Europos Sąjungos oficialusis leidinys
            
            
               L 200/12
            
         KOMISIJOS ĮGYVENDINIMO REGLAMENTAS (ES) Nr. 709/2013
   2013 m. liepos 24 d.
   kuriuo iš dalies keičiamas Reglamentas (ES) Nr. 717/2010 dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               pagal Komisijos reglamentą (ES) Nr. 717/2010 (2) vadinamieji išmetamųjų dujų temperatūros jutikliai klasifikuojami kaip kiti kintamieji varžai, priskiriant KN kodą 8533 40 10;
            
         
               (2)
            
            
               pagal Reglamentą (ES) Nr. 717/2010 klasifikuojamas gaminys turėtų būti laikomas pastoviuoju varžu, nes jo varža nėra reguliuojama valingai, o priklauso vien tik nuo temperatūros. Todėl gaminio klasifikavimo KN kodą reikia pakeisti kodu 8533 21 00;
            
         
               (3)
            
            
               todėl Reglamentas (ES) Nr. 717/2010 turėtų būti atitinkamai iš dalies pakeistas;
            
         
               (4)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 717/2010 priedas pakeičiamas šio reglamento priede išdėstytu tekstu.
   2 straipsnis
   Valstybių narių muitinių pateikta privalomąja tarifine informacija, neatitinkančia Reglamento (ES) Nr. 717/2010 su pakeitimais, padarytais šiuo reglamentu, nuostatų, galima remtis dar tris mėnesius, vadovaujantis Tarybos reglamento (EEB) Nr. 2913/92 (3) 12 straipsnio 6 dalimi, po šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 24 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 210, 2010 8 11, p. 24
   
   
      (3)  OL L 302, 1992 10 19, p. 1.
   
      PRIEDAS
      
         
            „PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Gaminys (vadinamasis išmetamųjų dujų temperatūros jutiklis), kurį sudaro:
                        
                                    —
                                 
                                 
                                    ne didesnės kaip 20 W galios termistorius, sumontuotas jam skirtame korpuse,
                                 
                              
                                    —
                                 
                                 
                                    tvirtinimo varžtas,
                                 
                              
                                    —
                                 
                                 
                                    velenas, kuriuo gaminį patogu pritvirtinti transporto priemonės dujų išmetimo sistemos viduje,
                                 
                              
                                    —
                                 
                                 
                                    elektros kabelis su kaitrai atsparia mova, kuriuo gaminys sujungiamas su kištuku ir prijungiamas prie transporto priemonės variklio valdymo sistemos.
                                 
                              Kintant temperatūrai kinta termistoriaus varža. Kai gaminys prijungtas, dėl šio varžos pokyčio atsiranda elektros srovės pokytis, kuris perduodamas į variklio valdymo sistemą.
                        Gaminys negali paversti išeinamosios elektros srovės parametrų temperatūros parametrais arba rodyti temperatūrą.
                     
                     
                        8533 21 00
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8533 ir 8533 21 00 atitinkančiais prekių aprašymais.
                        Gaminys nepriskirtinas KN 9025 pozicijai kaip termometras arba jo dalis, nes jis negali matuoti arba rodyti temperatūros.
                        Gaminys yra netiesinis varžas, kurio varža kinta keičiantis temperatūrai ir nėra reguliuojama valingai (taip pat žr. Suderintos sistemos paaiškinimų 8533 pozicijos paaiškinimų A dalies 5 punktą ir B dalį).
                        Todėl jis klasifikuotinas kaip kiti ne didesnės kaip 20 W galios pastovieji varžai, priskiriant KN kodą 8533 21 00.“